אליזבת מוס

אליזבת סינגלטון מוס (באנגלית: Elisabeth Singleton Moss; נולדה ב-24 ביולי 1982) היא שחקנית אמריקאית, זוכת שני פרסי גלובוס הזהב ושני פרס אמי. מוכרת בעיקר בתור זואי ברטלט מסדרת הטלוויזיה "הבית הלבן", בתור פגי אולסן בסדרה "מד מן", ובתור ג'ון אוסבורן בסדרה "סיפורה של שפחה". מוס נולדה בלוס אנג'לס, קליפורניה שבארצות הברית, בתם של רונלד "רון" צ'ארלס מוס ולינדה אקסטרום מוס, שניהם מוזיקאים; אמה מנגנת במקצועיות מפוחית ג'אז ובלוז. למוס יש אח צעיר אחד. היא חונכה כסיינטולוגית. אביה ממוצא אנגלי ואימה ממוצא שוודי. מוס נראתה לראשונה על המסך בשנת 1990, בסרט הטלוויזיה "Bar Girls", מאוחר יותר באותה השנה הופיעה במיני-סדרה של רשת NBC‏ "Lucky Chances". בין 1992 ל-1995 היא השתתפה בשבעה פרקים בסדרה "סודות העיר" ("Picket Fences"). בשנת 1994 מוס השתתפה בחידוש של הסרט "המרוץ להר המכשפות". בין 1999 - 2006 מוס גילמה את הבת הראשונה זואי ברלט בסדרה "הבית הלבן", ובשנת 1999 שיחקה בתפקיד משני בסרט "נערה בהפרעה" לצד וינונה ריידר ואנג'לינה ג'ולי. בשנת 2003 מוס שיחקה בסרט "בתולה" אשר קיבלה עליו מועמדות לפרס אינדפנדנט ספיריט. בשנת 2005 - 2006 היא שיחקה בסדרה "פלישה", וב-2007 השתתפה בתפקיד אורח בסדרה "האנטומיה של גריי". באוקטובר 2008 היא הופיעה בברודוויי בהצגה "Speed-the-Plow" מאת דייוויד מאמט. היא כיכבה לצד קירה נייטלי בהצגה "The Children's Hour" שהציגה בלונדון. משנת 2007–2015 שיחקה את תפקידה של הרעיונאית פגי אולסן בסדרת הדרמה "מד מן". על תפקידה בסדרה הייתה מועמדת שש פעמים לפרס אמי. בשנת 2009 השתתפה בסרט "על הזוג מורגן שמעתם?" שנכשל בקופות. מאז 2017 מככבת בתור ג'ון אוסבורן (שלפרד / שלג'וזף) בסדרה "סיפורה של שפחה". על תפקידה בסדרה זכתה בפרס אמי ובפרס גלובוס הזהב לשחקנית הטובה ביותר בסדרת דרמה. בשנת 2019 כיכבה לצד מליסה מקארתי וטיפאני האדיש בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שהFBI עוצרים את בעליהן. באוגוסט 2020 נודע כי היא עתידה לשתף פעולה פעם נוספת עם חברת בלאמהאוס הפקות ולככב במותחן הפסיכולוגי "Mrs. March". מוס מחזיקה באזרחות בריטית ואזרחות אמריקאית. היא החלה לצאת עם השחקן פרד ארמיסן באוקטובר 2008, והם התארסו בינואר 2009, התחתנו ב-25 באוקטובר 2009 בלונג איילנד, ניו יורק. הם נפרדו ביוני 2010, ובספטמבר 2010 הגישה מוס בקשה לגירושין, שהושלמה סופית ב-13 במאי 2011. מוס היא סיינטולוגית. מדיה וקבצים בנושא אליזבת מוס בוויקישיתוף ברוקס בארנס, הניו יורק טיימס, עכבר העיר אונליין, האשה של שדרות מדיסון, באתר הארץ, 26 ביוני 2009 כשמילי אביטל פגשה את אליזבת מוס, באתר וואלה, 20 בדצמבר 2010 חן רוזנק‏, אליזבת מוס מ"מד מן": "נשים תמיד ייאבקו לעמוד לצד הגברים", באתר וואלה, 20 באפריל 2012 ציפי שמילוביץ, אליזבת מוס: מהמשרד של דון דרייפר לסקס ביער, באתר Xnet‏, 22 ביוני 2013 דודי כספי, ‏המזכירה, באתר ‏מאקו‏, 23 באפריל 2015 אמיר קמינר, המלכה אליזבת, באתר "ידיעות אחרונות", 4 באוגוסט 2017 איתמר רונאל, ‏סיפורה של פשוטה, באתר ‏מאקו‏, 30 בנובמבר 2017 אמיר קמינר, הכי לא שפחה, באתר "ידיעות אחרונות", 21 בפברואר 2018 דודי כספי, מהפכה של שפחה, באתר ישראל היום, 19 באפריל 2018 אליזבת מוס, באתר אנציקלופדיה בריטניקה (באנגלית) אליזבת מוס, ברשת החברתית אינסטגרם אליזבת מוס, במסד הנתונים הקולנועיים IMDb (באנגלית) אליזבת מוס, באתר "אידיבי", מאגר הידע העברי לקולנוע ישראלי ועולמי אליזבת מוס, באתר AllMovie (באנגלית) אליזבת מוס, באתר Rotten Tomatoes (באנגלית) אליזבת מוס, באתר Box Office Mojo (באנגלית) אליזבת מוס, באתר Metacritic (באנגלית) אליזבת מוס, במסד הנתונים הקולנועיים KinoPoisk (ברוסית) אליזבת מוס, באתר Last.fm (באנגלית) אליזבת מוס, באתר AllMusic (באנגלית) אליזבת מוס, באתר MusicBrainz (באנגלית) אליזבת מוס, באתר Discogs (באנגלית) אליזבת מוס, באתר Genius Elisabeth Moss to Reteam With Blumhouse for Psychological Thriller 'Mrs. March', The Hollywood Reporter (באנגלית)